Çalık Holding

Çalık Holding (), թուրքական ընկերություն, որի գլխամասը գտնվում է Ստամբուլում։ Ընկերությունը զբաղվում է տեքստիլ, էներգետիկ, շինարարական, ֆինանսական, լոգիստիկ և մեդիա բիզնեսով։ Ընկերության մեջ (ներառյալ նաև այլ երկրներում գործող դուստր ընկերությունները) աշխատում է մոտ 19000 մարդ (2008 թվականի տվյալներով)։ Ընկերության ղեկավարը եղել է հայտնի թուրք գործարար Բերատ Ալբայրակը, ով ներկայումս Թուրքիայի էկոնոմիկայի նախարարն է։ Ալբայրակը նաև Թուրքիայի նախագահ Ռեջեփ Թայիփ Էրդողանի փեսան է և հայտնի լրագրող Սադըք Ալբայրակի որդին։ Ալբայրակն աշխատել է ընկերությունում 1999 թվականից։

Հոլդինգի առաջատար կազմակերպություններն են՝ GAP Güneydoğu Tekstil-ը, Çalık Enerji-ն, GAP İnşaat-ը, Çalıkbank-ը և GAP Pazarlama-ն։

2008 թվականից հոլդինգի մեջ են մտել Sabah թերթը և ATV հեռուստաընկերությունները, որոնք գնվել են 1,1 մլրդ ԱՄՆ դոլլարով։ Այս գործարքն առաջ բերեց մեծ ռեզոնանսի թուրքական հասարակության մեջ, քանի որ մի մասը գումարի տրամադրվել էր VakıfBank-ի և Halbank-ի կողմից (մոտ 750 մլն ԱՄՆ դոլլար), ինչպես նաև հիմնական խնդիրն այն էր, որ մրցույթ չկայացավ, քանի որ Çalık Holding-ը միակ թեկնածու գնորդն էր։ Այս գործարքի արդյունքում հայտնի Fitch Ratings-ը իջեցրեց ընկերության կրեդիտային ռեյտինգը 2009 թվականի հունվարին։

Պատմություն 
Չալըքների ընտանիքը զբաղվում է տեքստիլ բիզնեսով 1930-ական թվականներից։ 1980 թվականին ընտանիքը հիմնեց Ortadoğu Tekstil Tic.ve San A.Ş. ընկերությունը, որը դարձավ ապագա բիզնես կայսրության հիմքը։ «Չալըք հոլդինգը» հիմնվել է 1997 թվականին Ահմեդ Չալըքի կողմից, ով մինչ օրս ընկերության գործադիր տնօրենն է։

Ծանոթագրություններ

Արտաքին հղումներ 
 Կազմակերպության պաշտոնական կայք էջը

Թուրքիայի ընկերություններ